Kansas

Kansas er en delstat i USA. Den ligger i Midtvesten og grenser mot Missouri i øst, Oklahoma i sør, Colorado i vest og mot Nebraska i nord.  Den har fått tilnavnet «Sunflower State». Hovedstaden Topeka har  innbyggere og er den fjerde største byen i Kansas. Staten er delt inn i 105 fylker og har 628 byer.

Etymologi
Navnet kommer fra Kansaselven som renner gjennom staten, og stammer fra siouxordet Kansa, som betyr «folk av den sørlige vind».

Historie 
Historisk sett var det mange stammer med indianere i Kansas. De levde av å jakte på bison. 

Francisco Vásquez de Coronado var den første europeer som kom til det området som i dag er Kansas, da han utforsket området i 1541. I 1803 ble mesteparten av Kansas sikret av USA gjennom Louisiana-kjøpet, men den sørvestlige delen var fremdeles under Spania, Mexico og Republikken Texas. Fra 1821 til 1880 var området en del av Missouri Territory.

Hvite amerikanere begynte å flytte inn og bosette seg i området på 1850-tallet. I 1854 begynte slaverimotstandere fra New England og slaveritilhengere fra nabostaten Missouri å strømme til Kansas for å avgjøre om slaveri skulle være tillatt. Staten ble på den tiden kjent som «Bleeding Kansas» på grunn av de blodige konfrontasjonene som forekom mellom disse to gruppene.

Geografi 

I 2010 omtalte 83,8 % som hvite (78,2 % ekskludert latinamerikanere). Videre utgjør afroamerikanere 5,9 %, asiater 2,4 %,
Indianere 1,0 %, 0,1 % av urbefolkning fra Hawaii, 3,9 % var av annet etnisk opphav mens 3,0 % av bladet etnisk opphav. Latinamerikanere 
utgjør 10,5 %. I 2011 tilhørte 35,0 % av Kansas befolkning under ett år en minoritetsgruppe. 

I 2004 var 33,7 % av tysk opprinnelse, 14,4% irsk, 14,1% engelsk, 7,5 % amerikansk, 4,4 % fransk, 4,2 % skotsk, 
2,5 % nederlandsk, 2,4 % svensk, 1,8 % italiensk og 1,5 % polsk 

Kansas ligger midt i USA. Nabostatene er Colorado, Missouri, Nebraska og Oklahoma. 

Landskapet er nesten helt flatt. Det høyeste punktet er Mount Sunflower med  meter over havet. Flere større elver renner gjennom Kansas. Den største er Missouri.

Klima 
Kansas har tre forskjellige typer klima. Subtropisk klima, steppeklima og tropisk klima. Det subtropiske klimaet har varme somre og kalde vintre. I steppelandskapene er det ofte svært varme somre og en blanding av kalde vintre i nordvest og relativt mildt i sørvest. I det tropiske klimaet er det varme somre og milde vintre.

Økonomi 
I 2003 hadde Kansas en inntekt på 92 milliarder dollar. Det er en økning på 4,3 % fra 2002. I desember 2003 var arbeidsledigheten 4,9 %. I 2006 var den litt lavere med 4,5 %. 

Kansas har USAs tredje største jordbruksareal og produserer en sjettedel av all hvete dyrket i USA. Staten er landets nest største produsent av kveg etter Texas. De største jordbruksrelaterte inntektene kommer fra kveg, sauehold, hvete, durra, soyabønner, bomull, svin og mais. Gårdsbrukene er forholdsvis små etter Midtvest-standard, så landbrukssubsidiene var i 2006 de femte høyeste i USA, 623 millioner amerikanske dollar.

Industriinntekter kommer fra transportutstyr, kommersiell og privat flyvirksomhet, kjemikalier, maskiner, klær, olje og gruvedrift. Kansas er USAs åttende største oljeprodusent. I 2004 produserte Kansas 2,8 millioner fat olje per måned. Staten er også rangert som landets åttende største naturgassprodusent. Gjennomsnittlig produseres det 28,8 milliarder m³ per måned.

 Kilde: The World Almanac 2008, s. 45 og 555-587.

Attraksjoner 
I Kansas er det mange forskjellige attraksjoner.  
 Trollmannen fra Oz museum
 Verdens største garnnøste, laget 15. august 1953, i Cawker city.  
 Kansas historiske museum 
 John Brown museet 
 Verdens største håndgravde brønn 
 Greyhound Hall of fame.
 Big Brutus verdens nest største gravemaskin. 49 meter høy og veier 5,000 tonn  
 Grassroots kunst center, lokalisert i Lucas 
 Edens hage laget av S.P Dinsmoor.

Kjente personer fra delstaten
 Walter P. Chrysler
 Robert Dole
 Amelia Earhart
 Wyatt Earp
 Dwight D. Eisenhower
 Maurice Green
 Dennis Hopper
 Don Johnson
 Buster Keaton
 Charlie Parker

Eksterne lenker 
 

 
Stater og territorier etablert i 1861
1861 i USA